499.30 REGOLAMENTI DWAR FAĊILITAJIET PORTWALI FEJN JINTLAQA’ SKART IĠĠENERAT MILL-BASTIMENTI U RESIDWI TAL-MERKANZIJA L-AVVIŻ LEGALI 278 tal-2004, kif emendat bl-Avviżi Legali 290 tal-2006 u 425 tal-2007; bl-Att XV tal-2009; u bl-Avviżi Legali 332 tal-2012 u 364 tal-2016. L-AVVIŻ LEGALI 278 tal-2004, kif emendat bl-Avviżi Legali 290 tal-2006 u 425 tal-2007; bl-Att XV tal-2009; u bl-Avviżi Legali 332 tal-2012 u 364 tal-2016. 1. Titolu. It-titolu ta’ dawn ir-regolamenti hu r-Regolamenti dwar Faċilitajiet Portwali fejn jintlaqa’ Skart iġġenerat mill-Bastimenti u Residwi tal-Merkanzija. 2. Għan. Emendat: A.L.364 tal-2016. Dawn ir-regolamenti jdaħħlu fis-seħħ id-dispożizzjonijiet tad-Direttiva tal-Kunsill Ewropew 2000/59/KE tal-Parlament Ewropew u tal-Kunsill tas-27 ta’ Novembru 2000, kif sussegwentement emendata bid-Direttiva tal-Kummissjoni (UE) 2015/2087 tat-18 ta’ Novembru 2015, dwar faċilitajiet portwali fejn jintlaqa’ skart iġġenerat mill-bastimenti u residwi ta’ merkanzija. L-iskop ta’ din id-Direttiva hu li jnaqqas it-tfigħ fil-baħar ta’ skart iġġenerat mill-bastimenti u residwi ta’ merkanzija, u b’hekkikattar il-ħarsien tal-ambjent marittimu. 3. Tifsir. Emendat: XV.2009.49. Kap. 499. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar l-Awtorità għat-Trasport f’Malta; " l-Awtorità " tfisser l-Awtorità għat-Trasport f’Malta kif stabbilita bl-Att; "bastiment " tfisser inġenju li jbaħħar ta’ liema tip ikun, li jopera f’ambjent marittimu u jinkludi ali skafi, vetturi li jbaħħru fuq medda għolja ta’ arja, sommerġibili u opri li jżommu f’wiċċ l-ilma; "bastiment tas-sajd " tfisser kull bastiment mgħammaru użat kummerċjalment għall-qbid tal-ħut jew riżorsi ħajjin oħra fil-baħar; "faċilità portwali fejn jintlaqa’ skart " għandha tfisser kull faċilità li hija fissa, iżżomm f’wiċċ il-baħar jew mobbli u li tista’ tilqa’ skart iġġenerat mill-bastimenti u residwi ta’ merkanzija; "faċilità portwali awtorizzata fejn jintlaqa’ skart " għandha tfisser faċilità portwali fejn jintlaqa’ l-iskart li għandha permess validu maħruġ taħt ir-Regolamenti dwar l-Iskart taħt l-Att dwar il-Protezzjoni tal-Ambjent; L.S.549.63 Kap. 549. "MARPOL 73/78" tfisser il-Konvenzjoni Internazzjonali ta’ l-1973 għall-Prevenzjoni tat-Tinġis mill-Bastimenti, kif modifikata mill-Protokoll ta’ l-1978 relatat magħha, u kif emendata minn żmien għal żmien; "opri tal-baħar rikreattivi " tfisser bastimenti ta’ kull tip, huma x’in huma l-mezzi ta’ propulsjoni, li huma maħsuba għal finijiet ta’ sport jew ta’ mistrieħ; "port" tfisser post jew żona ġeografika li jkollha dawk ix-xogħlijiet ta’ titjib u dak it-tagħmir li jippermetti, prinċipalment, li jintlaqgħu bastimenti, inklużi bastimenti tas-sajd uopri tal-baħar rikreattivi; "residwi ta’ merkanzija " tfisser il-fdalijiet ta’ kull materjal ta’ merkanzija abbord fistivi tal-merkanzija jew f’tankijiet, li jifdlu wara li jitlestew proċeduri ta’ ħatt u operazzjonijiet ta’ tindif u jinkludu dak li jibqa’ żejjed u tixrid waqt it-tagħbija jew il-ħatt; " skart iġġenerat mill-bastimenti " tfisser kull skart, inkluż id-drenaġġ, u residwi oħra minbarra residwi ta’ merkanzija, li huma ġġenerati waqt li jkun qed isir servizz fuq il-bastiment u jaqgħu taħt il-finijiet ta’ l-Anness i I, IVu V ta’ MARPOL 73/78, u skart assoċjat mal-merkanzija kif infissru fil-Linji Direttivi għall-implementazzjoni ta’ l-Anness V ta’ MARPOL 73/78; "spettur adatt " tfisser kull uffiċjal li jirrappreżenta lill-Awtorità u maħtur skond l-Att dwar il-Bastimenti Merkantili; Kap. 234. Kap. 234. "terminal" tfisser post fejn bastimenti jorbtu, jirmiġġaw jew jittrakkaw fejn jingħataw servizzi bħalma huma l-immaniġġjar ta’ merkanzija jew passiġġieri, tiswijiet, tneħħija ta’ skart, teħid taż-żejt, bastimenti qiegħda u kull servizz ieħor relatat ma’ bastimenti u attivitajiet marittimi. (2) Bla preġudizzju għat-tifsiriet ta’ hawn qabel ta’ "skart iġġenerat mill-bastimenti" u "residwi tal-merkanzija", dawn għandhom jitqiesu li huma skart skond it-tifsira ta’ l-Artikolu 1(a) tad-Direttiva tal-Kunsill 75/44/KEE tal-15 ta’ Lulju 1975 fuq l-iskart. (3) Għall-finijiet ta’ dawn ir-regolamenti l-awtorità kompetenti f’Malta għandha tkun l-Awtorità għat-Trasport f’Malta, u fir-rigward ta’ kull stat ieħor l-awtorità msemmija bħala tali mill-Gvern. 4. Applikabilità. (1) Dawn ir-regolamenti għandhom japplikaw għal kull port jew terminal f’port f’Malta. (2) Dawn ir-regolamenti għandhom japplikaw għall-bastimenti kollha inklużi bastimenti tas-sajd uopri tal-baħar rikreattivi, hi x’inhil-bandiera li jtajjru, li jidħlu f’xi port jew terminal f’Malta, bl-eċċezzjoni ta’ bastiment tal-gwerra, awżiljarju navali jew bastiment ieħor li hu proprjetà ta’ jew hu operat minn Stat u f’dak il-waqt użat biss għal servizz tal-gvern mhux ta’ xort kummerċjali. (3) Ir-regolamenti 7 u 9 ma japplikawx għal bastiment li jkun- (a) bastiment tas-sajd, jew (b) opra tal-baħar rikreattiva awtorizzata biex iġġorr mhux aktar minn 12-il passiġġier. (4) Kap. 549. L.S.549.63 Kap. 549. Dawn ir-regolamenti għandhom japplikaw bla preġudizzju għal regolamenti maħruġin taħt l-Att dwar il-Protezzjoni tal-Ambjent, u b’mod partikolari r-Regolamenti dwar l-Iskart. 5. Faċilitajiet portwali fejn jintlaqa’ l-iskart. (1) L-operatur tal-port jew terminal għandu jiżgura li jkun hemm faċilitajiet portwali awtorizzati fejn jintlaqa’ skart li jkunu adegwati biex jaqdu l-ħtiġiet ta’ bastimenti li normalment jużaw il-port jew terminal inkwistjoni bla ma jikkaġunaw dewmien bla bżonn lill-bastimenti. (2) Fis-sub regolament (1)"adegwat" tfisser li hu kapaċi jilqa’ t-tipi u kwantitajiet ta’ skart preskritt iġġenerat minn bastimenti u residwi ta’ merkanzija minn bastimenti li normalment jużaw dak il-port jew terminal filwaqt li jitqiesu l-ħtiġiet operattivi ta’ dawk li jużaw il-port jew terminal, id-daqs u l-lokġeografiku tiegħu, it-tipi ta’ bastimenti li jidħlu fihu kull eżenzjoni mogħtija taħt ir-regolament 10. (3) Operatur ta’ port jew terminal jista’, fil-qadi ta’ dmir u skond is-sub regolament (1), jissieħeb ma’ xi persuna oħra biex jipprovdi l-faċilitajiet portwali fejn jintlaqa’ skart, u referenzi f’dawn ir-regolamenti għall-provvista ta’ dawn il-faċilitajiet mill-operatur tal-port jew terminal għandhom ikunu interpretati f’dan is-sens, u kull setgħa bħal dik għandha tinkludi wkoll is-setgħa biex isiru arranġamenti għall-provvista ta’ faċilitajiet portwali fejn jintlaqa’ skart bħal dawk minn xi persuna oħra. 6. Pjanijiet għall-immaniġġar ta’ skart. Emendat: XV.2009.49. (1) Operatur ta’ port jew terminal għandu jipprepara pjan għall-immaniġġar ta’ l-iskart fir-rigward tal-provvista u l-użu ta’ faċilitajiet portwali fejn jintlaqa’ skart b’konsultazzjoni ma’ dawk kollha involuti fil-proċess. (2) Pjan ta’ immaniġġar ta’ l-iskart ippreparat taħt dan ir-regolament għandu jikkonforma mar-rekwiżiti ta’ l-Ewwel Skeda. (3) Bla ħsara għas-subregolament (5), operatur ta’ port jew terminal għandu jippreżenta l-ewwel pjan għall-immaniġġar ta’ l-iskart lill-Awtorità għall-approvazzjoni skond is-subregolament (1) fi żmien sitt xhur mill-bidu fis-seħħ ta’ dawn ir-regolamenti. (4) Operatur tal-port għal port ġdid, jew operatur ta’ terminal għal terminal ġdid għandu jippreżenta pjan għall-immaniġġar ta’ l-iskart lill-Awtorità għall-approvazzjoni skond is-sub regolament (1) fi żmien tliet xhur mill-ewwel ġurnata meta l-port jew terminal jibda jopera. (5) Operatur ta’ port jew terminal għandu jippreżenta pjanijiet sussegwenti ta’ mmaniġġar ta’ skart lill-Awtorità għall-approvazzjoni skond is-sub regolament (1)- (a) fi żmien disa’ xhur minn xi bidla sinifikanti fl-operazzjoni tal-port jew terminal minn meta l-pjan l-aktar reċenti ta’ mmaniġġar ta’ skart kien approvat mill-Awtorità skond is-subregolament (8) jew ippreparat minn u skond is-sub regolament (6); jew (b) mhux iżjed tard minn tliet snin wara li l-aktar pjan reċenti kien approvat mill-Awtorità skond is-subregolament (7) jew ippreparat minn u skond is-sub regolament (6) skondliema jiġi l-ewwel. (6) Kap. 549. Kap. 549. Jekk l-Awtorità tkun sodisfattali persuna li tkun meħtieġa tipprepara pjan ta’ maniġġar ta’ skart ma tkun qed tieħu ebda pass neċessarju f’konnessjoni mal-preparazzjoni tal-pjan, l-Awtorità tista’, f’konsultazzjoni ma’ l-awtorità kompetenti nominata mill-Ministru responsabbli għall-ambjent taħt l-Att dwar il-Protezzjoni tal-Ambjent, tipprepara dak il-pjan. (7) Kap. 549. Kap. 549. L-Awtorità tista’, f’konsultazzjoni ma’ l-awtorità kompetenti nominata mill-Ministru responsabbli għall-ambjent taħt l-Att dwar il-Protezzjoni tal-Ambjent, jew tapprova l-pjan ta’ maniġġar ta’ l-iskart jew titlob modifiki fi hupjan modifikat li jiġi ppreżentat sa dik id-data li tigi ordnata mill-Awtorità. (8) Pjan ta’ maniġġar ta’ l-iskart li kien approvat mill-Awtorità konformement mas-sub regolament (7) jew ippreparat mill-Awtorità skond is-sub regolament (6) għandu jkun implementat mill-operatur tal-port jew terminal għal dak il-port jew terminalli għalih ikun jirrelata l-pjan. (9) L-Awtorità tista’ tordna operatur ta’ port jew terminalbiex jieħu dawk il-passi kif speċifikati bil-għan li jiżgura l-implimentazzjoni ta’ pjan ta’ maniġġar ta’ l-iskart. 7. Avviż. Emendat: XV.2009.49; A.L.332 tal-2012. (1) Il-Kaptan jew l-aġent ta’ bastiment, minbarra bastiment tas-sajd jew opra tal-baħar rikreattiva awtorizzata biex iġġorr mhux aktar minn 12-il passiġġier, li jkun sejjer lejn port jew terminal għandu jimlafedelment u b’mod eżatt il-formola fit-Tieni Skeda u javża lill-Awtorità b’dik l-informazzjoni - (a) mill-inqas 24 siegħa qabel il-wasla, jekk il-port fejn se jagħmel l-ewwel waqfa jkun magħruf; jew (b) mall i l-port fejn se jagħmel l-ewwel waqfa jkun magħruf, jekk dik l-informazzjoni tkun magħrufa inqas minn 24 siegħa qabel il-wasla; jew (ċ) l-iżjed tard meta jitlaq mill-port fejn kien qabel, jekk it-tul tal-vjaġġ ikun inqas minn 24 siegħa. (2) Għandu jkun id-dmir tal-Kaptan jew aġent ta’ bastiment li jikkomunika wkoll din l-informazzjoni lill-operatur tal-port jew terminalfejn il-bastimenti ikun se jidħol u li jitlob għall-faċilità portwali awtorizzata fejn jintlaqa’ skart. (3) L-informazzjoni msemmija fis-sub regolament (1) għandha tinżamm abbord sakemm jasal fil-port li jmissu għandha, meta hekk tintalab, tiġi avżata lill-awtorità kompetenti. (4) L.S.499.34 Kull obbligu ta’ notifikazzjoni jew ta’ formalità ta’ rappurtar meħtieġa skont id-dispożizzjonijiet ta’ dawn ir-regolamenti hija soġġetta għad-dispożizzjonijiet tar-Regolamenti dwar Sorveljar u Ħtieġa li jsiru Rapporti fit-Traffiku ta’ Bastimenti. 8. Konsenja ta’ skart iġġenerat minn bastiment. Emendat: XV.2009.49. (1) Il-Kaptan ta’ bastiment li jidħol f’port jew terminal għandu, qabel ma joħroġ mill-port jew terminal, jikkonsenja l-iskart kollu ġġenerat mill-bastiment lil faċilità portwali awtorizzata fejn jintlaqa’ skart. (2) Minkejja s-sub regolament (1), bastiment jista’ jipproċedi għall-port li jmissu jidħol fih bla ma jikkonsenja l-iskart iġġenerat mill-bastiment, jekk joħroġ mill-informazzjoni mogħtija skond ir-regolament 7 u t-Tieni Skeda, li jkun hemm kapaċità ta’ ħżin biżżejjed dedikata għall-iskart kollu ġġenerat mill-bastiment li jkun ġie akkumulat fuq u u li se jkun akkumulat fuq u tul il-vjaġġ li jkun se jsir mill-bastiment sakemm jasal fil-port tal-konsenja. (3) Jekk ikun hemm raġunijiet validi li juru ċar li ma jkunx hemm faċilitajiet adegwati fil-port fejn hu maħsub li ssir il-konsenja, jew jekk dan il-port ma jkunx magħruf, u li għalhekk ikun hemm riskju li l-iskart iġġenerat mill-bastiment ikun se jintrema l-baħar, l-Awtorità tista’ titlob lill-Kaptan jew lill-aġent tal-bastiment biex jikkonsenja l-iskart iġġenerat mill-bastiment tagħhom qabel iħal li l-port jew it-terminal. 9. Ħlasijiet għall-iskart iġġenerat mill-bastiment. Emendat: XV.2009.49. (1) L-Awtorità għandha tiżgura li l-ispejjeż tal-faċilitajiet portwali fejn jintlaqa’ skart iġġenerat mill-bastiment, inkluż it-trattament u r-rimi ta’ skart iġġenerat mill-bastiment- (a) għandu jkun kopert mill-ġbir ta’ ħlas minn bastimenti; (b) ma għandu jipprovdi ebda inċentiva biex il-bastimentijarmu l-iskart iġġenerat minnhom fil-baħar. (2) Il-bastimenti kollha, minbarra bastimenti tas-sajd uopri tal-baħar rikreattivi awtorizzati biex iġorru mhux aktar minn 12-il passiġġier, li jidħlu f’port jew terminal, inklużi dawk li ma jkunux ikkonsenjaw skart iġġenerat mill-bastiment qabel telqu mill-port jew terminal, għandhom, biex jikkontribwixxu b’mod sinifikanti għall-ispejjeż imsemmija fis-sub regolament (1), irrespettivament mill-użu attwali tal-faċilitajiet, jagħmlu ħlas lill-Awtorità. (3) Il-ħlas li jsir lill-Awtorità taħt dan ir-regolament għandu jkun stabbilit, minn żmien għal żmien, mill-Awtorità u jista’ jkun differenti fir-rigward, fost ħwejjeġ oħra, ta’ kategorija, tipu daqs tal-bastiment. (4) L-Awtorità għandha tagħmel arranġamenti biex l-ammont ta’ ħlas magħmul minnha, u l-bażi li fuqha kien ikkalkulat, jiġu ppublikati b’mod li jiġu għall-attenzjoni ta’ persuni li x’aktarx jintlaqtu minn dan. 10. Eżenzjonijiet. Emendat: XV.2009.49. Meta bastimenti jkunu qed joperaw skond sistema ta’ traffiku skedat u qed jidħlu frekwentement u regolarment f’portijiet, u jkun hemm evidenza biżżejjed li hemm arranġament li jiżgura l-konsenja ta’ skart iġġenerat mill-bastiment u l-pagament ta’ ħlasijiet f’port li jkun fir-rotta tal-bastiment, l-Awtorità tista’ teżenta lil dawk il-bastimenti mill-obbligi li hemm fir-regolamenti 7, 8 u 9. 11. Konsenja ta’ residwi ta’ merkanzija. Il-Kaptan ta’ bastiment li jidħol f’port jew terminal għandu jiżgura li r-residwi ta’ merkanzija jiġu kkunsinnati f’faċilità portwali awtorizzata fejn jintlaqa’ skart skond id-disposizzjonijiet ta’ MARPOL 73/78. Kull ħlas għall-kunsinna ta’ residwi ta’ merkanzija għandu jiħallas minn min juża l-faċilità portwali awtorizzata fejn jintlaqa’ skart. 12. Infurzar. Emendat: XV.2009.49. (1) L-Awtorità għandha tiżgura li kull bastiment jista’ jkun soġġett għal spezzjoni biex ikun verifikat li jkun jikkonforma mad-disposizzjonjiet ta’ dawn ir-regolamenti. (2) Meta l-Awtorità ssir taf jew ikollha provi ċari li l-Kaptan jew l-aġent ta’ bastiment ma kkonformawx mad-disposizzjonijiet tar-regolamenti 7, 8 u 11, jew tikkunsidra li hemm raġunijiet ċari li juru li d-dikjarazzjoni magħmula għall-finijiet tat-Tieni Skeda ma tikkorrispondix sostanzjalment mal-kondizzjoni tal-bastiment, hija tista’ titlob li ssir spezzjoni tal-bastiment minn spettur adatt. (3) L-Awtorità tista’ tarresta bastiment fil-port jekk dan ma jkunx ikkonsenja l-iskart iġġenerat mill-bastiment jew ir-residwi ta’ merkanzija skond dawn ir-regolamentisa kull żmien meħtieġ biex tiġi żgurata konformità mad-disposizzjonijiet ta’ dawn ir-regolamenti. (4) Meta jkun hemm provi ċari li bastiment baħħar bla ma kien konformi mar-regolament 8(1) jew 11, l-Awtorità għandha, jekk il-port li jmiss fejn ikun se jidħol il-bastimenti kunport ta’ Stat Membru ieħor, tinforma lill-awtorità kompetenti ta’ l-Istat fejn il-port ikunsitwat dwar il-bastiment u provi li jkollha. (5) Meta l-Awtorità tkun ġiet informata mill-awtorità kompetenti ta’ stat ieħor li bastiment li dwaru hemm proviċari tat-tip imsemmi fis-sub regolament (2), l-Awtorità tista’ titlob spezzjoni tal-bastiment minn spettur adatt ma’ l-ewwel opportunità. (6) L-Awtorità ma għandhiex, fl-eżerċizzju tas-setgħat tagħha taħt dan ir-regolament, tarresta jew idewwem lill-bastiment bla ebda raġuni. 13. Investigazzjoni. Emendat: XV.2009.49. (1) L-Awtorità tista’ taħtar lil xi persuna biex teżamina, tinvestiga jew tispezzjonaport jew terminal, jew faċilità portwali fejn jintlaqa’ skart jew kull dokument rilevanti. Persuna maħtura mill-Awtorità biex taqdi dawn il-funzjonijiet għandu jkollha s-setgħali- (a) tit la’ abbord bla ebda x kiel u bla avviż minn qabel, f’kull post u f’kull ħin binhar jew bil-lejl; (b) tidħol bla ebda xkiel, u bla avviż minn qabel, f’kull bini ta’ operatur ta’ port jew terminal f’kull post u f’kull ħin binhar jew bil-lejl; (ċ) li titlob l-għajnuna ta’ membru tal-Pulizija fl-eżekuzzjoni tad-dmirijiet tiegħu; (d) li tinterroga lil kull persuna li jkollha x’taqsam ma’ l-eżekuzzjoni ta’ dawn ir-regolamenti; (e) li tispezzjona kull dokument li għandu jinżamm skond ma hemm preskritt f’dawn ir-regolamenti. (2) Kull min jimpedixxi jew jostakola persuna maħtura mill-Awtorità billi ma jippermettilhiex taqdid mirijietha taħt dawn ir-regolamenti jew jirrifjuta li jikkonforma ruħu mad-direttivi li dik il-persuna tista’ tagħti, jkun ħati ta’ reat. 14. Direttivi mill-Awtorità. L-Awtorità tista’ toħroġ direttivi lill-operaturi ta’ port jew terminalu lill-Kaptani u aġenti ta’ bastimenti fir-rigward tat-tneħħija ta’ skart iġġenerat mill-bastiment jew residwi ta’ merkanzija minn bastimenti jew port jew terminal bl-iskop li jkunu evitati inkonvenjenzi, inċidenti jew tinġiż fl-ambjent marittimu. 15. Id-dmir u r-responsabilità għall-osservanza ta’ dawn ir-regolamenti għandhom ikunu biss ta’ l-operatur tal-port jew terminal, faċilità portwali awtorizzata fejn jintlaqa’ skart, intrapriża awtorizzata u l-Kaptan u l-aġent ta’ bastiment. L-Awtorità ma tkunx responsabbli għal konsegwenzi li jirriżultaw minn atti jew omissjonijiet fir-rigward ta’ xi rekwiżiti ta’ dawn ir-regolamenti. 16. Statistika u informazzjoni oħra. Miżjud: A.L.364 tal-2016. Kull persuna għandha tagħti lill-Awtorità, meta mitluba tagħmel hekk u mingħajr dewmien, kull statistika u informazzjoni oħra, konformi mad-dispożizzjonijiet ta’ dawn ir-regolamenti, li l-Awtorità tista’ titlob minn żmien għal żmien, f’dik il-forma li l-Awtorità tista’ tordna. 17. Reati u penali. Emendat: A.L.425 tal-2007; XV.2009.49. Enumerat mill-ġdid: A.L.364 tal-2016. (1) Jekk operatur ta’ port jew operatur ta’ terminal jew Kaptan jew aġent ta’ bastiment jonqos milli jikkonforma ruħu ma’ xi waħda mir-rekwiżiti ta’ dawn ir-regolamenti jew direttivi mogħtija mill-Awtorità jew mad-disposizzjonijiet tal-Pjan ta’ Maniġġar ta’ l-Iskart, l-Awtorità għandha tagħti avviż lil dik il-persuna li jkun fih deskrizzjoni ġenerali tar-reat u tista’ - (a) titlob lill-kaptan jew li l-aġent tal-bastiment ineħħi l-iskart iġġenerat mill-bastiment jew ir-residwi ta’ merkanzija fi żmien li jagħtih, u jeħodhom f’post fejn huwa jista’ jitolbu u jekk jonqos milli jagħmel dan, l-Awtorità tista’ ġġiegħel li jitneħħa dak l-iskart għar-riskju u bi spejjes tal-Kaptan u ta’ l-aġent tal-bastiment; (b) timponi penali ta’ mhux aktar minn € 11, 646.87 dwar kull reat bħal dak u fil-każ ta’ reat jew reati kontinwati, timponi penali ulterjuri li ma taqbiżx € 1, 164.69 għal kull reat għal kull jum jew parti minnu; (ċ) il-pena li għandha titħallas lill-Awtorità f’dak iż-żmien kif indikat fl-avviż, li f’ebda każ ma għandu jkun inqas minn sebat ijiem, iżda meta xi penali imposta taħt dan ir-regolament ma titħallasx fi żmien il-perjodu msemmi hawn qabel, jistgħu jinbdew proċeduri ordinarji dwar ir-reat skondid-disposizzjonijiet ta’ dawn ir-regolamenti; (d) minkejja l-paragrafi (a) u (bminkejja l-paragrafi (a) l-Awtorità tista’ wkoll tordna d-detenzjoni tal-bastiment sakemm tiġi rettifikata dik il-kontravvenzjoni. (2) Il-konformità ta’ l-operatur ta’ port jew l-operatur ta’ terminal jew Kaptan jew aġent ta’ bastiment mad-disposizzjonijiet tas-sub regolament (1) għandha, għall-finijiet kollha tal-liġi, titqies li hija ammissjoni ta’ l-għemil tar-reat, u ma għandha tittieħed ebda azzjoni ulterjuri fir-rigward ta’ dak ir-reat. (3) Meta jsir reat kontra d-disposizzjonijiet ta’ dawn ir-regolamenti minn xikorp ta’ persuni jew bord korporattiv, kull persuna li, fiż-żmien meta jkun sar ir-reat, kienet direttur, manager jew uffiċjal simili ieħor ta’ dak il-korp ta’ persuni jew korp korporattiv, jew tat x’ wieħed jifhem li kienet qed taġixxi f’xi waħda minn dawn il-kapaċitajiet, tkun ħatja ta’ dak ir-reat kemm-il darba ma ġġibx prova lir-reatsar bla ma kienet tafhi u li hija kienet eżerċitat kull diliġenza dovuta biex ma tħallix lil dak ir-reatisir. (4) Kap.9. Kap. 9. Kull meta operatur ta’ port jew operatur ta’ terminal jew Kaptan jew aġent ta’ bastiment jonqos milli jikkonforma ruħu mad-disposizzjonijiet tas-sub regolament (1), l-Awtorità tista’ tibda proċeduri għal reat kontra dawn ir-regolamenti quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond il-każ, u għandha taġixxi skond id-disposizzjonijiet tal-Kodiċi Kriminali li jirregolaw il-proċedura quddiem il-qrati msemmija bħala qrati ta’ ġurisdizzjoni kriminali. Il-multa għall-ewwel reat ma għandhiex taqbeż € 11, 646.87 għal kull reat bħal dak, u fil-każ ta’ reat jew reati kontinwati, multa ulterjuri li ma taqbiżx € 1, 164.69 għal kull reat għal kull jum jew parti minnu. 18. Drittijiet oħra. Miżjud: A.L.364 tal-2016. Bla ħsara għad-dispo?izzjonijiet tar-regolament 9, id-drittijiet l-oħra kollha li għandhom jitħallsu lill-Awtorità abbażi ta’ dawn ir-regolamenti għandhom jiġu stabbiliti, minn żmien għal żmien, mill-Awtorità.